**Ministru kabineta rīkojuma projekta “Par mērķdotāciju sadalījumu pašvaldībām – pašvaldību izglītības iestādēm 2018.gadam”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Ministru kabineta rīkojuma projekta mērķis ir sadalīt mērķdotāciju pašvaldībām – pašvaldību izglītības iestādēm laikposmam no 2018.gada janvāra līdz decembrim. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts budžetu 2018.gadam” trešā panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd mērķdotācijām pašvaldībām – pašvaldību izglītības iestādēm finansējums ir apstiprināts ar 2018.gada 2.oktobra Ministru kabineta rīkojumu Nr.466 „Par mērķdotāciju sadalījumu pašvaldībām – pašvaldību izglītības iestādēm 2018.gadam” (turpmāk – rīkojums Nr.466) 2018.gada 11 mēnešiem (janvārim – novembrim), sadalījumā pa republikas pilsētām un novadiem (turpmāk – pašvaldības) un vienam mēnesim (decembrim) vienā summā, kas nav sadalīta pašvaldībām.  Lai apstiprinātu finansējumu visam budžeta gadam, nodrošinot pedagogiem zemāko mēneša darba algas likmi 710 euro, ar nesadalīto finansējumu 26 977 264 euro apmērā nepietiek – papildu nepieciešami 2 933 286 euro, tādēļ, vienlaikus ar rīkojumu Nr.466, Ministru kabineta 2018.gada 2.oktobra sēdē tika apstiprināti Ministru kabineta rīkojumi Nr.467 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – MK rīkojums Nr.467) un Nr.468 “Par apropriācijas pārdali” (turpmāk –rīkojums Nr.468). Rīkojums Nr.467 paredz piešķirt 62.resoram “Mērķdotācijas pašvaldībām” papildu finansējumu 2 844 345 euro apmērā no valsts budžeta programmas 02.00.00 “Līdzekļi neparedzētiem gadījumiem”, rīkojums Nr.468 paredz veikt finansējuma pārdali no Izglītības un zinātnes ministrijas budžeta programmas 01.07.00 “Dotācija brīvpusdienu nodrošināšanai 1., 2., 3. un 4.klases izglītojamiem” 88 941 euro apmērā 62.resora “Mērķdotācijas pašvaldībām” programmai 10.00.00 “ Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām”.  Izglītības un zinātnes ministrijai atbilstoši rīkojumā Nr.467 un rīkojumā Nr.468 noteiktajam, sagatavoja un iesniedza Finanšu ministrijā pieprasījumu par pamatbudžeta apropriācijas palielinājumu un pieprasījumu par valsts budžeta apropriācijas pārdali 2018. gadā.  Finanšu ministrija ar 2018.gada 11.oktobra rīkojumu Nr.364, 2018.gada 15.oktobra rīkojumu Nr.368 un 2018.gada 18.oktobra rīkojumu Nr.377 (turpmāk – rīkojumi), apstiprinājusi apropriācijas palielinājumu 62.resoram “Mērķdotācijas pašvaldībām”.  Pamatojoties uz Finanšu ministrijas rīkojumiem, Izglītības un zinātnes ministrija sagatavojusi Ministru kabineta rīkojuma projektu „Par mērķdotāciju sadalījumu pašvaldībām – pašvaldību izglītības iestādēm 2018.gadam” (turpmāk – rīkojuma projekts) un sniedz to apstiprināšanai Ministru kabinetā. Rīkojuma projekts paredz mērķdotāciju sadalījumu pašvaldībām visam 2018.gadam.  Ņemot vērā minēto, rīkojuma projekts tiks īstenots pieejamā finansējuma ietvaros un papildu finansējuma nav nepieciešams.  Pēc rīkojuma projekta apstiprināšanas Ministru kabinetā un spēkā stāšanos, rīkojums Nr.466 zaudēs spēku. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību vispārējās pamatizglītības un vispārējās vidējās izglītības iestāžu, speciālās izglītības iestāžu, profesionālās izglītības iestāžu, interešu izglītības iestāžu, bērnu no piecu gadu vecuma izglītošanā nodarbinātie pedagogi, aptuveni 32 tūkstoši. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Projekta aprēķini nosūtīti pašvaldībām. |
| 3. | Sabiedrības līdzdalības rezultāti | Aprēķini atbalstīti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, novadu un republikas pilsētu pašvaldības, valsts augstskolas, izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa